**ОБАВЕШТЕЊЕ**

На последњој седници Кризног штаба је подржана иницијатива Министарства просвете да се омогући долазак ученика и наставника у школу, због оцењивања, у мањим групама уз поштовање свих епидемиолошких мера.

Због наведеног, школа је направила нови оперативни план рада, који се реализује од понедељка 29.3.2021.год. Према овом плану, за ученике другог циклуса, настава на даљину почиње као и до сада у 8:00. Треба имати у виду да је до краја школске године остало мало времена а такође да правилник о оцењивању прописује број оцена у полугодишту, наставници ће у договору са ученицима долазити у школу у мањим групама, (до 15 ученика) ради проверавања знања, усменим или писменим путем, у складу са епидемиолошким мерама. Приликом оцењивања треба инсистирати на битним садржајима и активностима кључним за остваривање очекиваних исхода наставе и учења. Оцењивање би се реализовало у поподневној смени. Планирање оцењивања ученика треба да буде координисано, тако да једног дана не буде више од две писане провере. Да би се испоштовао фонд часова наставника и ученика, тога дана када је организовано оцењивање у школи, ученици неће имати онлајн наставу из тог предмета. Оцењивање се организује за ученике који желе да поправе оцену према плану наставника усмено у мањим групама или писана провара у оквиру већ постојећих група. Појединачно оцењивање ученика мора бити уз присуство (треће особе) стручног сарадника-психолога.

Због специфичног начина рада неопходна је добра сарадња и договор на релацији наставник –наставник и наставник-ученик.

У Бољевцима Директор школе

25.3.2021.год. Петар Муштерић